MINTบวกคึก4% โบรกฯชี้หุ้นเป้าหมายซื้อคืนหลังร่วงแรง-ลุ้นรัฐออกมาตรการท่องเที่ยวหนุนปลายปี
MINTบวกคึก4% โบรกฯชี้หุ้นเป้าหมายซื้อคืนหลังร่วงแรง-ลุ้นรัฐออกมาตรการท่องเที่ยวหนุนปลายปี โดย ณ เวลา 15.09 น. อยู่ที่ระดับ 37.75 บาท บวก1.50 บาท หรือ 4.14% ด้วยมูลค่าซื้อขาย 348.10 ล้านบาท
2 พ.ย. 2561

ผู้สื่อข่าวรายงานว่า บริษัท ไมเนอร์ อินเตอร์เนชั่นแนล จำกัด (มหาชน) หรือ MINT  ณ เวลา 15.09 น. อยู่ที่ระดับ 37.75 บาท บวก1.50 บาท หรือ 4.14% ด้วยมูลค่าซื้อขาย 348.10 ล้านบาท คาดเก็งกำไรรอบใหม่หลังราคาหุ้นปรับตัวลงแรงตลอดเดือนตุลาคมที่ผ่านมาโดยราคาหุ้นอ่อนตัวลงจากระดับ 41.75 บาท เมื่อวันที่ 1 ต.ค.61

บล.กรุงศรี ระบุในบทวิเคราะห์ว่า กลุ่มท่องเที่ยว (CENTEL, MINT, ERW) ทยอยสะสมคาดได้ผลบวกจากภาครัฐเตรียมออกมาตรการกระตุ้นการท่องเที่ยว (ฟรีวีซ่า ออน อาร์ไรวัล) ในช่วงเดือน พ.ย. ถึง ม.ค.
บล.ยูโอบี เคย์เฮียน หุ้นที่เป็นเป้าหมายซื้อคืน – หุ้นที่ถูกเปิดสถานะ short มากที่สุดในเดือน ต.ค. และมีโอกาสตกเป็นเป้าหมายการซื้อคืน (ถูกขายมากสุดไปน้อยสุด) ได้แก่ PTTEP, KBANK, PTTGC, BEAUTY, PTT, CPALL, TOP, IVL, MTC, SCB, EA, BBL, KTC, IRPC, AOT, ADVANC, BANPU, AMATA, TRUE, WORK, MINT, KTB, SCC, CBG, WHA
บล.กสิกรไทย ระบุในบทวิเคราะห์ว่า MINT (ซื้อ ราคา 35.25 บาท พื้นฐาน 42.50 บาท +20.57%) คงคำแนะนำ “ซื้อ” MINT ด้วยราคาเป้าหมายที่เพิ่มขึ้นจาก 40.90 บาทเป็น 42.50 บาท เนื่องจากได้ 1) ปรับเพิ่มประมาณกำไรปี 2561-63 ขึ้น 164.6%/9.5%/11% เพื่อสะท้อนถึงการควบรวมกิจการของ NH Hotel Group (NHH) 2) การปรับลดตัวคูณ PER (derate) ลงจาก 25 เท่าเป็น 21.7 เท่า จากการประเมินอัตราผลตอบแทนผู้ถือหุ้น (ROE) ที่ลดลง หลังจากทำการปรับมูลค่า NHH ของ MINT และ 3) ปรับปีฐานราคาเป้าหมายไปเป็นสิ้นปี 2562
ทั้งนี้ ประเด็นความกังวลเกี่ยวกับการเพิ่มทุนก็ได้คลี่คลายลงไปมากแล้ว เพราะประเมินว่ากำไรพิเศษจากการปรับมูลค่า NHH เป็น 9.8 พันลบ. จะทำให้อัตราส่วนหนี้สินต่อเงินทุนสุทธิ (net D/E ratio) จะลดลงจาก 1.9 เท่าเป็น 1.7 เท่า และจะทำให้ในไตรมาส 4/2561 มีการรับรู้กำไรพิเศษ นอกจากนี้ เรามีมุมมองเชิงบวกต่อการเข้าซื้อกิจการ NHH แม้ดอกเบี้ยจ่ายอาจปรับเพิ่มขึ้นราว 2.26 พันลบ. แต่ก็คาดว่าส่วนแบ่งกำไรสุทธิจาก NHH จะมีปริมาณที่สูงกว่าที่ 3.78 พันลบ./4.36 พันลบ. ในปี 2562/63